Dursleyovci

Dursleyovci sú fiktívna muklovská rodina z diela spisovateľky Joanne Rowlingovej o čarodejníckom učňovi Harrym Potterovi. 

Bývajú v radovej výstavbe v Malých Neradostniciach na Privátnej ceste č. 4. Je to veľmi pedantná rodina, všetko v dome musí byť vyleštené. Neznášajú neporiadok, hlavne keď v 4. dieli prišli Weasleyovci a rozbili im polovičku obývačky, keď sa sem pokúšali dostať pomocou hop-šup práškovej siete (Dursleyovci mali elektrický kozub). 

Keď zabili Harryho rodičov, Albus Dumbledore napísal Petunii list, v ktorom ju žiada ako sestru Lily Potterovej, aby sa postarala o jej syna a keď vyrastie, aby mu vysvetlila, že je čarodejník. Dursleyovci sa však dohodli, že z Harryho spravia normálneho chlapca a povedali mu, že jeho rodičia zomreli pri autonehode. 

Dursleyovci sa báli vysloviť všetko čo je spojené so slovkom "čarovný". Aj Harryho prútik volali "Veď - vieš - čo". O Harryho škole nesmela padnúť ani zmienka, rozšírili, že ich synovec chodí do Nápravného centa sv. Brutusa pre nenapraviteľných mladistvých delikventov.

Členovia rodiny 
 Vernon - hlava rodiny
 Petunia Dursleyová - Evansová - manželka Vernona
 teta Marge - Vernonova sestra
 Dudley - syn Vernona a Petunie

Vernon Dursley 

Vernon Dursley je riaditeľom spoločnosti Vrtamex, ktorá vyrába vŕtačky. Jeho kancelária bola na 9. poschodí, kde vždy sedel chrbtom k oknu. Keby sedel čelom, nemohol by sa sústrediť na prácu. Náladu si zlepšoval tým, že niekomu vynadal. Každé ráno čítal ranné noviny Daily Mail. V 2. dieli mu Harry prekazil celoživotnú šancu, obchod s Masonovcami. Keď dostal nové firemné auto, tak vyšla celá rodina a veľmi hlasno ho obdivovali, aby si toho všimli susedia. 

Charakteristika: Vernon je veľký, tučný muž takmer bez krku a s obrovskými fúzmi. Keď sa nazúril, tak mu tvár zpurpurovela, fúzy sa mu zježili a začala mu pulzovať žila na spánku. Vtedy sa k nemu neradno priblížiť.

Petunia Dursleyová 

Petunia Dursleyová - Evansová je žena v domácnosti, po večeroch v nočnej košeli upratuje kuchyňu, aby sa leskla. Petunia je staršia sestra Lily Potterovej. Keď dostala list na Rokfort, chcela ísť tiež a tak odpísala Dumbledorovi, či by ju neprijali. Pamätala si, ako Lily premieňala šálky na myši a ako hovorila o dementoroch, že strážia nejaké čarodejnícke väzenie Azkaban. 

Charakteristika: Petunia je kostnatej postavy s konskými zubami a dvakrát dlhým krkom ako je bežné. Svoju predispozíciu používa vo voľnom čase na špehovanie nudných, zákony dodržiavajúcich susedov. Jej vlasy sú blonďavé.

Marge Dursleyová 

Marge Dursleyová je Venonovou sestrou. Býva na vidieku v dome s veľkou záhradou, kde chová buldogy. V jej neprítomnosti sa o ne stará plukovník Fubster. Na Dudleyho 5. narodeniny švihala Harryho paličkou po holeniach, aby ho neporazil, keď sa hrali na sochy. O pár rokov neskôr, keď prišla na Vianoce, doniesla Dudleymu robota riadeného počítačom a Harrymu škatuľku psích keksov. Rok predtým, ako išiel Dudley na Smeltinskú súkromnú školu Harry pristupil jej obľúbenému psovi Rozparovačovi chvost a ten ho naháňal až na strom. Marge ho nechcela až do polnoci odvolať. Rok na to dovolenkovala na ostrove Wright, odkiaľ poslala Vernonovi pohľadnicu. Keď Dudley išiel do 3. ročníka, prišla Marge na týždeň, na Harryho nešťastie. Keď začala ohovárať jeho rodičov, tak sa neovládol a nafúkol ju. Zakročili vymazávači z ministerstva a nič si nepamätá. 

Charakteristika: Marge sa podobá na Vernona, je mohutná, tučná, má brunátnu tvár a dokonca fúzy. Z obľubou kritizuje ako je Harry neupravený a nepodarený.

Dudley Dursley 
Dudley Dursley je bratranec Harryho Pottera. Celá rodina Dursleyovcov sa točí okolo malého "Duduška", ako ho volá mama. Keď bol malý chytal ho záchvat zúrivosti a všade na vôkol rozhadzoval jedlo. Vtedy ho volali "Náš malý nezbedník". Na desiate narodeniny dostal 38 darčekov a na jedenáste 39, preto mal dve izby - jednu používal ako sklad, neskôr sa stala Harryho izbou, a druhú ako spálňu. Jeho kamaráti sú Piers Polkiss, Dennis Malcolm a Gordon. Boli v Dudlyho parte a prezývali ho "Veľký Dud", či "Veľký D". 

Dudley od svojich 11 rokov navštevuje Smeltinskú súkromnú školu. Smeltinskú rovnošatu tvorilo hnedé sako, oranžové krátke nohavice, nízky slamený klobúčik a hrčovitá palica, ktorá slúžila na to, aby sa žiaci za chrbtom učiteľa mohli mlátiť. Keď mal Dudley zlé známky, Vernon vyhlásil, že on by teda rozhodne nechcel, aby bol jeho syn nejaký zženštený bifľoš a na to, že ich syn je agresívny povedala Petunia: Náš synček je plný energie, nikdy by však neublížil ani muche. No keď im školská lekárka povedala, že ich syn je obézny, na to už nemali slov, a tak sa Dudleymu nastolila diéta. 

Charakteristika: Dudley je veľmi obézny. Keď bol malý vyzeral ako veľká ružová plážová lopta v dojčenských čepčekoch. Už dosiahol rozmery a hmotnosť kosatky dravej, zabral dlhšiu stranu kuchynského stola. A tak sa Dudley začal venovať boxu. Dosiahol majstrovský titul. Dudley má ťarbavú kolísavú chôdzu a husté plavé ulízané vlasy pricapené k tučnej hlave. Je agresívnej povahy. 

Postavy zo série Harry Potter